
Telakatāhagāthā 
Namo tassa bhagavato arahato sammāsambuddhassa 


1. Lamkissaro jayatu vāraņarājagāmī 
Bhogindabhoga rucirāyata pīņa bāhu, 
Sādhupacāranirato guņasannivāso 
Dhamne thito vīgatakodhamadāvalepo; 


2. Yo sabbalokamahito karuņādhivāso 
Mokkhākaro ravikulambara puņņa cando, 
Neyyodadhim suvipulam sakalam vibuddho 
Lokuttamam namatha tam sirasā munindam; 


3. Sopānamālamamalam tidasālayassa 
Samsāra sāgarasamuttaraņāya setum, 
Sabbāgatībhaya vivajjita khema maggam 
Dhammam namassatha sadā muninā paņītam; 


4. Deyyam tadappamapi yattha pasanna cittā 
Datvā narā phalamuļārataram labhante, 
Tam sabbadā dasabalenapi suppasattham 
Sangham namassatha sadāmitapuiiiakhettam; 


5. Tejo balena mahatā ratanattayassa 
Lokattayam samadhigacchati yena mokkham, 
Rakkhā na catthi ca samā ratanattayassa 
Tasmā sadā bhajatha tam ratanattayam bho; 


6. Lamkissaro parahitekarato nirāso 
Rattimpi jāgararato karuņādhivāso, 
Lokam vibodhayati lokahitāya kāmam 
Dhammam samācaratha jāgariyānuyuttā; 


7. Sattopakāra niratā kusale sahāyā 
Bho dullabhā bhuvi narā vihatappamādā, 
Lamkādhipam guņadhanam kusale sahāyam 
Āgamma samcaratha dhammamalam pamādam); 


8. Dhammo tiloka saraņo paramo rasānam 
Dhammo mahaggharatano ratanesu loke, 
Dhammo bhave tibhavadukkha vināsahetu 
Dhammam samācaratha jāgariyānuyuttā; 


9. Niddam vinodayatha bhāvayathappameyyam 
Dukkham aniccampi ceha anattatañca, 

Dehe ratim jahatha ja jajjarabhājanābho 
Dhammam samācaratha jāgariyānuyuttā; 

10. Okāsa majja mama natthi suve karissam 
Dhammam itīhalasatā kusalappayoge, 
Nā'lam tiyaddhasu tathā bhuvanattaye ca 
Kāmam na catthi manujo marana pamutto; 


11. Khitto yathā nabhasi kenacideva leddu 

Bhūmim samapatti bhāratayā khaņena, 
Jātattameva khalu kāraņamekamatra 
Lokam sadā nanu dhuvam maraņāya gantum; 


Kāmam narassa patato girimuddhanāto 
Māajjhe na kiñci bhayanissaraņāya hetu, 
Kāmam vajanti maraņam tibhavesu sattā 
Bhoge ratim pajahathāpi ca jīvite ca; 


Kāmam patanti mahiyā khalu vassadhārā 
Vijjullatā vitatamegha mukhā pamuttā, 
Evam narā maraņabhīma papātamajjhe 
Kāmam patanti nahi koci bhavesu nicco; 


Velātate patutaroru taramgamālā 
Nāsam vajanti satatam salilālayassa, 
Nāsam tathā samupayanti narāmarānam 
Pāņāni dāruņatare maraņodadhimhi; 


Ruddhopi so rathavarassagajādhipehi 
Yodhehi cāpi sabalehi ca sāyudhehi, 
Lokam vivamciya sadā maraņūsabho so 
Kāmam nihanti bhuvanattaya sāli daņdam; 


Bho mārutena mahatā vihato padīpo 
Khippam vināsa mukhameti mahappabhopi, 
Loke tathā maraņacaņda samīraņena 
Khippam vinassati narāyumahā padīpo; 


Rāmajjunappabhūti bhūpati pumgavā ca 
Sura pure raņamukle vijitāri sanghā, 
Tepīha caņda maraņogha nimuggadehā 
Nāsam gatā jagati ke marana pamuttā?? 


Lakkhī ca sāgarapatā sadharādharā ca 
Sampattiyo ca vividhā api rūpasobhā, 
Sabbā ca tā api ca mittasutā ca dārā 

Ke cāpi kam anugatā maraņam vajantam? 


Brahmāsurāsuragaņā ca mahānubhāvā 
Gandhabbakinnaramahoragarakkhasā ca, 
Te ca pare ca maraņaggisikhāya sabbe 
Ante patanti salabhā iva khinapuñña; 


Ye sāriputtapamukhā munisāvakā ca 
Suddhā sadāsavanudā paramiddhipattā, 

Te cāpi maccuvaļabhā mukha sannimuggā 
Dīpānivānalahatā khayatam upetā; 


Buddhāpi buddhakamalāmalacārunettā 
Battimsalakkhaņa virājita rūpasobhā, 
Sabbāsacakkhayakarāpi ca lokanāthā 
Sammadditā maraņamattamahāgajena; 


Rogāturesu karuņā na jarāturesu 

Khiddaparesu sukumarakumarakesu, 
Lokam sada hanati maccu mahagajindo 
Davanalo vanamivāvaratam asesam; 


Āpuņņatā na salile na jalāsayassa 
Katthassa cāpi bahutā na hutāsanassa, 
Bhutvāna so tibhūvanampi tathā asesam 
Bho niddayo na khalu pītimupeti maccu; 


Bho moha mohitatayā vivaso adhañño 
Loko patatyapipi maccumukhe subhīme, 
Bhoge ratim samupayāti nihīnapaīīio 
Dolā tarangacapale supinopameyye; 


Ekopi maccurabhihantumalam tilokam 
Kim niddayā api jarāmaraņānuyāyī, 

Ko vā kareyya vibhasuvesu ca jīvitāsam 
Jāto naro supina samgama sannibhesu; 


Niccāturam jagadidam sabhayam sasokam 
Disvā ca kodhamadamohajarābhibhūtam, 
Ubbegamattamapi yassa na vijjatī ce 

So dāruņona maraņam vata tam dhiratthu! 
Bho bho na passatha jarāsidharafīhi maccu 
Māhaifiamānamakhilam satatam tilokam, 
Kim niddayā nayatha vītabhayā tiyāmam 
Dhammam sada’ savanudam caratha’ ppamattā; 


Bhāvetha bho maraņamāravivajjanāya 
Loke sadā marana saññamimam yatattā, 
Evañhi bhāvanaratassa narassa tassa 
Taņhā pahīyati sarīragatā asesā; 


Rūpam jarā piyataram malinīkaroti 

Sabbam balam harati attani ghorarogo, 
Nānūpabhoga parirakkhita mattabhāvam 
Bho maccu samharati kim phalamattabhāve? 


Kammānilāpahatarogataramgabhamge 
Samsāra sāgara mukhe vitate vipannā, 
Mā māpamādamakarittha karotha mokkham 
Dukkhodayo nanu pamādamayam narānam; 


Bhogā ca mittasutaporisa bandhavā ca 
Nārī ca jīvitasamā api khettavatthu, 
Sabbāni tāni paralokamito vajantam 
Nānubbajanti kusalākusalamva loke; 


Bho vijjucamcalatare bhavasāgaramhi 
Khittā pura katamahāpavanena tena, 
Kāmam vibhijjati khaņena sarīranāvā 
Hatthe karotha paramam guņahatthasāram; 


Niecam vibhijjatiha amaka bhājanamva 
Samrakkhitopi bahudhā iha attabhāvo, 

Dhammam samācaratha saggapatippatittham 
Dhammo suciņņamihameva phalam dadāti; 


Rantvā sadā piyatare divi devarajje 

Namha cavanti vibudhā api khinapuñña, 
Sabbam sukham divi bhuvīha viyoganittham 
Ko paññava bhavasukhesu ratim kareyya?? 


Buddho sasāvakagaņo jagadekanātho 
Tārāvalīparivutopi ca puņņacando, 
Indopi devamakutamkita pādakafijo 

Ko pheņapiņda-na-samo tibhavesu jāto? 


Līlāvatamsamapi yobbana rūpasobham 
Attūpamam piyajanena ca sampayogam, 
Disvāpi vijjucapalam kurute pamādam 
Bho mohamohitajano bhavarāgaratto; 


Putto pitā bhavati mātu patīha putto 
Nārī kadāci jananī ca pitā ca putto, 
Evam sadā viparivattati jīvaloko 
Citte sadāticapale khalu jātirange; 


Rantvā pure vividhaphullalatākulehi 
Devāpi nandanavane surasundarīhi, 

Te ve kadā vitatakaņtakasamkatesu 

Bho kotisimbaltvanesu phusanti dukkham; 


Bhutvā sudhannamapi kaficanabhājanesu 
Sagge pure suravarā paramiddhipattā, 

Te cāpi pajjalitalohagulam gilanti 
Kāmam kadāci narakālaya vāsabhūtā; 


Bhutvā narissaravarā ca mahim asesam 
Devādhipā ca divi dibbasukham surammam, 
Vāsam kadāci khurasaūcitabhūtalesu 

Te vā mahārathagaņānugatā divīha; 


Devanganā lalitabhinnatarangamāle 
Range mahissarajatāmakutānuyāte, 
Rantvā pure suravarā pamadāsahāyā 
Te cāpi ghorataravetaraņim patanti; 


Phullāni pallavalatāphalasamkulāni 
Rammāni nandanavanāni manoramāni, 
Dibbaccharālalītapuņņadarīmukhāni 
Kelāsamerusikharāni ca yanti nāsam; 


Dolā”nilā nalataramgasamā hi bhogā 
Vijjuppabhāticapalāni ca jīvitāni, 
Māyāmarīcijalasomasamam sarīram 
Ko jīvite ca vibhave ca kareyya ragam? 


Kim dukkhamatthi na bhavesu ca dāruņesu 
Sattopi tassa vividhassa na bhājano ko, 

Jāto yathā maraņarogajarābhibhūto 
Ko sajjano bhavaratim pihayeyya bālo? 


Ke vāpi pajjalitalohagulam gilanti 

Sakkā kathaficidapi pāņitalena bhīmam, 
Dukkhodayam asucinissavanam anantam 
Ko kāmayetha khalu dehamimam abālo? 


Loke na maccusamamatthi bhayam narānam 


Na vyādhidukkhasamamatthi ca kimci dukkham, 


Evam virūpakaraņam na jarāsamānam 
Mohena bho ratimupeti tathāpi dehe; 


Nissārato nalakalīkadalīsamānam 
Attānameva parihaññati attahetu, 
Sampositopi kusahāya ivakataññü 
Kāyo na yassa anugacchati kālakerā; 


Tam pheņapindasadisam visasūlakappam 
Toyā'nilā nalamahīuragādhivāsam, 
Jiņņālayamva paridubbalamattabhāvam 
Disvā naro kathamupeti ratim sapañño? 


Āyukkhayam samupayāti khaņe khaņepi 
Anveti maccu hananāya jarāsipāņī, 

Kalam tathā na parivattati tam atītam 
Dukkham idam nanu bhavesu acintanīyam? 


Appāyukassa maraņam sulabham bhavesu 
Dīghāyukassa ca jarā vyasanam ca'nekam, 
Evam bhave ubhayatopi ca dukkhameva 
Dhammam samācaratha dukkhavināsanāya; 


Dukkhagginā sumahatā paripīļitesu 
Lokattayassa vasato bhavavārakesu, 
Sabbattatā sucaritassa pamādakālo 

Bho bho na hoti paramam kusalam ciņātha; 


Appam sukham jalalavam viya bho tiņagge 
Dukkhantu sāgarajalam viya sabbaloke, 
Samkappanā tadapi hoti sabhāvato hi 
Sabbam tilokamapi kevaladukkhameva; 


Kāyo na yassa anugacchati kāyahetu 
Bālo anekavidhamācaratīha dukkham, 
Kāyo sadā kali malākalilatīhi loke 
Kaye rato'navaratam vyasanam pareti 


Mīļhākaram kalimalākaramāmagandham 
Sūļāsisallavisapannagarogabhūtam, 

Deham vipassatha jarāmaraņādhivāsam 
Tuccham sadā vigatasāramimam vinindyam; 


Dukkham aniccamasubham vata attabhāvam 
Mā samkilesaya na vijjati jātu nicco, 

Ambho na vijjati hi appamapīha saram 
Saram samacaratha dhammamalam pamādam; 


Māyāmarīcikadalīnalapheņapuiija- 
Gamgātarangajalabubbulasannibhesu, 
Khandhesu pañcasu chaļāyatanesu tesu 
Atta na vijjati hi ko na vadeyya bālo?? 


Vaiijhāsuto sasavisāņamaye rathe tu, 
Dhāveyya ce cirataram sadhuram gahetvā, 
Dīpaccimālamiva tam khaņabhangabhūtam 
Attāti dubbalatarantu vadeyya deham; 


Bālo yathā salilabubbulabhājanena 
Ākaņthato vata pibeyya marīcitoyam, 
Attāni sārarahitam kadalīsamānam 

Mohā bhaņeyya khalu dehamimam anattam; 


Yo dumbarassa kusumena marīcitoyam 
Vāsam yadicchati sa khedamupeti bālo, 
Attānameva parihaññati attahetu 

Attā na vijjati kadācidapīha dehe; 


Poso yathā hi kadalī suvinibbhujanto 
Sāram tadappampi nopalabheyya kāmam, 
Khandhesu pamcasu chaļāyatanesu tesu 
Suññesu kificidapi nopalabheyya sāram; 


Suttam vinā na patabhāvamihatthi kimci 

Deham vinā na khalu koci mihatthi satto, 
Deho sabhāvarahito khaņabhamgayutto, 

Ko attahetu aparo bhuvi vijjatīha?? 


Disvā marīcisalilatihi sudūrato bho 
Bālo migo samupadhāvati toyasaññr, 
Evam sabhāvarahite viparītasiddhe 
Dehe pareti parikappanayā hi rāgam; 


Dehe sabhāvarahite parikappasiddhe 
Attā na vijjati hi vijjumivantalikkhe, 
Bhāvetha bhāvanaratā vigatappamādā 
Sabbāsavappahananāya anattasaiītiam; 


Lālākarīsarudhirassuvasānulittam 
Deham imam kalimalākalīlam asāram, 
Sattā sadā pariharanti jigucchanīyam 
Nānāsucīhi paripuņņaghatam yatheva; 


Ņahātvā jalaiīhi sakalam catusāgarassa 
Meruppamāņamapi gandhamanuttaraīca, 
Pappoti neva manujo hi sucim kadāci 

Kim bho vipassatha guņam kimu attabhāve? 


Deho sa eva vividhāsucisannidhāno 
Deho sa eva vadhabandhanarogabhūto, 

Deho sa eva navadhā paribhinnagando 
Deham vina bhayakaram na susanamatthi; 


Antogatam yadiva muttakarīsabhāgo 

Dehā bahim aticareyya vinikkhamitvā, 

Mata pita vikaruņā ca vinatthapemā 

Kāmam bhaveyyu kimu bandhusutā ca dārā? 


Deham yathā navamukham kimisanghageham 
Mamsatthisedarudhirākalilam vigandham, 
Posenti ye vividhapāpamihācaritvā 

Te mohitā maraņadhammamaho vatevam! 


Gaņdūpame vividharoga nivāsabhūte 
Kāye sadā rudhiramuttakarīsapuņņe, 
Yo ettha nandati naro sasigālabhakkhe 
Kamañhi socati parattha sa bālabuddhi; 


Bho pheņapiņdasadiso viya sārahīno 
Mīļhālayo viya sadā patikūlagandho, 
Āsīvisālayanibho sabhayo sadukkho 
Deho sadā savati loņaghatova bhinno; 


Jātam yathā na kamalam bhuvi nindanīyam 
Pankesu bho asucitoya samākulesu, 

Jātam tathā parahitampi ca dehabhūtam 
Tam nindanīyamiha jātu na hoti loke; 


Dvattimsabhāgaparipūrataro viseso 

Kāyo yathā hi naranāri gaņassa loke, 
Kāyesu kim phalamihatthi ca paņditānam 
Kāmam tadeva nanu hoti paropakāram; 


Posona paņditatarena tathāpi deho 
Sabbattanā cirataram paripālanīyo, 
Dhammam careyya suciram khalu jīvamāno 
Dhamme have maņivaro iva kāmado bho 


Khīre yathā suparibhāvitamosadhamhi 
Snehena osadhabalam paribhāsateva, 
Dhammo tathā iha samācarito hi loke 
Chāyāva yāti paraloka mito vajantam; 


Kāyassa bho viracitassa yathānukūlam 
Chāyā vibhāti rucirāmaladappaņe tu, 
Katvā tatheva paramam kusalam parattha 
Sambhūsitā iva bhavanti phalena tena; 


Dehe tathā vividhadukkha nivāsabhūte 
Mohā pamādavasagā sukhasaññamulha, 
Tikkhe yathā khuramukhe madhulehamāno 
Bāļhaiica dukkhamanugacchati hinapañño; 


Samkapparāgavigate niratattabhāve 
Dukkham sadā samadhigacchati appapaūto, 

Mūīļhassa ceva sukhasaiiiiamihatthiloke 
Kimpakkameva nanu hoti vicāramāne; 


Sabbopabhoga dhanadhatīiavisesalābhī 
Rūpena bho sa makaraddhajasannibhopi, 
Yo yobbanepi maraņam labhate akāmam 
Kāmam paratthaparapāņaharo naro hi; 


So yācako bhavati bhinnakapālahattho 
Muņdo dhigakkharasatehi ca tajjayanto, 
Bhikkham sadāribhavane sakucelavāso 
Dehe paratthi paracittaharo naro yo; 


Itthī namuñcati sadā puna itthibhāvā 

Nārī sadā bhavati so puriso parattha, 

Yo ācareyya paradāramalanghanīyam 
Ghoraiica vindati sadā vyasanañca nekam; 


Dīno vigandhavadano ca jaļo apañño 
Mūgo sadā bhavati appiyadassano ca, 
Pappoti dukkhamatulaiīca manussabhūto 
Vācam musā bhaņati yo hi apaññasatto; 


Ummattakā vigatalajjaguņā bhavanti 
Dīnā sadā vyasanasokaparāyaņā ca, 
Jātā bhavesu vividhesu virūpadehā 
Pītvā halāhalavisamva suram vipañña: 


Pāpāni yena iha ācaritāni yāni 

Yo vassakotinahutāni anappakāni, 
Laddhāna ghoramatulam narakesu dukkham 
Pappoti cettha vividhavyasanafica nekam; 


Lokattayesu sakalesu samam na kimci 
Lokassa santikaraņam ratanattayena, 
Tamtejasā sumahatā jitasabbapāpo 

Soham sadādhigatasabbasukho bhaveyyam; 


Lokattayesu sakalesu ca sabbasattā 

Mittā ca majjharipubandhujanā ca sabbe, 
Te sabbadā vigatarogabhayā visokā 
Sabbam sukham adhigatā muditā bhavantu; 


Kāyo karīsabharito viya bhinnakumbho 
Kāyo sadā kalimalavyasanādhivāso, 
Kaye vihaññati ca sabbasukhanti loko 
Kayo sada maranarogajaradhivaso; 


So yobbanoti thaviroti ca balakoti 

Satte na pekkhati vihaññatireva maccu, 
Soham thitopi sayitopi ca pakkamanto 
Gacchami maccuvadanam niyatam tatha hi; 


Evam yathā vihitadosamidam sarīram 
Niccamva taggatamanā hadaye karotha, 

Mettam parittamasubham maranassatiñca 
Bhāvetha bhāvanaratā satatam yatattā; 


Dānādi puññakiriyani sukhudrayāni 

Katvā ca tamphalamasesa mihappameyyam, 
Deyyam sadā parahitāya sukhāya ceva 
Kimbho tadeva nanu hatthagatafihi saram? 


Hetum vinā na bhavatī hi ca kimci loke 
Saddova pāņitalaghattanahetujāto, 
Evañca hetuphala bhāvavibhāgabhinno 
Loko udeti ca vinassati titthatī ca; 


Kammassa kāraņāmayatīhi yathā avijjā 

Bho kammanā samadhigacchati jātibhedam, 
Jātim paticca ca jarāmaraņādidukkham 
Sattā sadā patilabhanti anādikāle; 


Kammam yathā na bhavatīha ca mohanāsā 
Kammakkhayāpi ca na hoti bhavesu jāti, 
Jātikkhayā iha jarāmaraņādidukkham 
Sabbakkhayo bhavati dīpevānilena; 


Yo passatīha satatam munidhammakāyam 
Buddham sa passati naro iti so avoca, 
Buddhaifica dhammamamalafica tilokanātham 
Sampassitum vicinatha pi ca dhammatam bho; 


Sallamva bho sunisitam hadaye nimuggam 
Dosattayam vividhapāpamalena littam, 
Nānāvidhabyasanabhājanamappasannam 
Paiifiāmayena balisena nirākarotha; 


Nākampayanti sakalāpi ca lokadhammā 
Cittam sadāpagatapāpakilesasallam, 
Rūpādayo ca vividhā visayā samaggā 
Phutthamva merusikharam mahatānilena; 


Samsāradukkhamagaņeyya yathā munindo 
Gambhirapāramita sāgaramuttaritvā, 
Neyyam abodhi nipuņam hatamohajālo 
Tasmā sadā parahitam paramam ciņātha; 


Ohāya so' dhigatamokkhasukham paresam 
Atthāya samcari bhavesu mahabbhayesu, 
Evam sadā parahitam purato karitvā 
Dhammo mayānucarito jagadatthameva; 


Laddhāna dullabhatarafica manussayonim 
Sabbam papaficarahitam khaņasampadaīīca, 
Natvāna āsavanudekahitafica dhammam 

Ko paññava anavaram na bhajeyya dhammam? 


Laddhāna buddhasamayam atidullabhamca 
Saddhamma maggamasamam sivadam tatheva, 

Kalyanamittapavare matisampadañca 
Ko buddhimā anavaram na bhajeyya dhammam? 


100. Evampi dullabhataram vibhave suladdhā 
Maccheradosa viratā ubhayatthakāmā, 
Saddhādidhammasahitā satatappamattā 
Bho! Bho! Karotha amatādhigamāya puññam: 

